Προσφυγή της 17ης Ιουνίου 2011 - Kadio Morokro κατά Συμβουλίου
(Υπόθεση T-316/11)
Γλώσσα διαδικασίας: η γαλλική
Διάδικοι
Προσφεύγων: Mathieu Kadio Morokro (Cocody, Ακτή Ελεφαντοστού) (εκπρόσωπος: S. Le Damany, δικηγόρος)
Καθού: Συμβούλιο της Ευρωπαϊκής Ένωσης
Αιτήματα του προσφεύγοντος
Ο προσφεύγων ζητεί από το Γενικό Δικαστήριο:
να ακυρώσει την απόφαση 2011/221/ΚΕΠΠΑ του Συμβουλίου, της 6ης Απριλίου 2011 1, και τον κανονισμό (ΕΕ) 330/2011 του Συμβουλίου, της 6ης Απριλίου 2011 2, κατά το μέτρο που αφορούν τον προσφεύγοντα, και
να καταδικάσει το Συμβούλιο της Ευρωπαϊκής Ένωσης στο σύνολο των δικαστικών εξόδων.
Λόγοι ακυρώσεως κύρια επιχειρήματα
Προς στήριξη των αιτημάτων του, ο προσφεύγων προβάλλει έναν λόγο ακυρώσεως, σχετικό με παράβαση της υποχρεώσεως αιτιολογήσεως, καθόσον η προσβαλλόμενη απόφαση και ο προσβαλλόμενος κανονισμός αντιβαίνουν στο άρθρο 296 ΣΛΕΕ, το οποίο ορίζει ότι οι νομικές πράξεις των θεσμικών οργάνων της Ευρωπαϊκής Ένωσης πρέπει να είναι αιτιολογημένες. Ο προσφεύγων υποστηρίζει, αφενός, ότι δεν είναι σε θέση, βάσει της αιτιολογίας, να κατανοήσει γιατί το όνομα του εγγράφηκε στον περιεχόμενο σε παράρτημα της αποφάσεως και του κανονισμού κατάλογο των προσώπων κατά των οποίων ελήφθησαν ορισμένα περιοριστικά μέτρα και, αφετέρου, ότι η πλημμελής αυτή αιτιολογία του στερεί, στην πράξη, τη δυνατότητα να προσβάλει τα περιοριστικά μέτρα που του επιβλήθηκαν.
____________
1 - Απόφαση 2011/221/ΚΕΠΠΑ του Συμβουλίου, της 6ης Απριλίου 2011, για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής του Ελεφαντοστού (ΕΕ L 93, σ. 20).
2 - Κανονισμός (ΕΕ) 330/2011 του Συμβουλίου, της 6ης Απριλίου 2011, σχετικά με την τροποποίηση του κανονισμού (ΕΚ) 560/2005, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (ΕΕ L 93, σ. 10).